The Girl Can't Help It

**The Girl Can't Help It** הוא סרט קולנוע משנת 1956 בבימויו והפקתו של פרנק טשלין שגם היה השותף לכתיבת התסריט. הסרט הוא קומדיה, בכיכובה של ג'יין מנספילד, המשלב קטעי מוזיקת רוק אנד רול רבים של כוכבי התקופה, בהם ליטל ריצ'רד, פאטס דומינו, הפלאטרס, אדי קוקרן, אבי לינקולן וג'ין וינסנט. עלילת הסרט משמשת בעיקר כאמתלה להצגת שורת הופעות חיות (למשל במועדונים אליהם לוקח מילר את ג'ורדן) ולהצגה, נלעגת לעיתים, של תרבות הנוער המהופנט מהופעות אלה. דגש נוסף הוא ש"בימים אלה" אין צורך בקול ויכולת שירה אלא במקוריות וחדשנות בלבד. הסרט שימש גם לגיבוש מעמדה של מנספילד כסמל מין ומחליפה למרילין מונרו.

## חשיבות
עד הופעת הסרט, הופקו סרטים שכללו הופעות חיות של מוזיקת רוקנרול כ"בי מובי", כלומר סרט משני בכרטיס של הקרנה כפולה. אלו היו סרטים שהופקו בהשקעה כספית מינימלית, באיכות גרועה ועם עלילה רדודה ושחקנים לא איכותיים. The Girl Can't Help It היה הסרט הראשון שהציג הופעות רוקנרול במסגרת סרט מכובד בתקציב ראוי, עם עלילה קומית, שחקנים מקצועיים ומעל הכל, שימוש בטכנולוגיות ההקרנה המתקדמות ביותר בתקופה, סינמסקופ וצבעים חיים (בטכנולוגיית DeLuxe Color). השימוש בחידושים אלה אף מוגדש בפתיחת הסרט. הסרט כלל כמות גדולה של כוכבי מוזיקה שטרם נראתה כמוה על המסך, ואיפשר לבני נוער רבים, בפרט מחוץ לארצות הברית (כגון בבריטניה ובצרפת לחזות לראשונה באליליהם בהופעה.

פרנסואה טריפו פרסם ביקורת אוהדת ומתלהבת על הסרט במגזין מחברות הקולנוע (Cahiers du Cinéma) בו קרא לו מאסטרפיס והכתיר את טשלין כ"יוצר" (*[[תאוריית האוטר|Auteur]]*).

לסרט הייתה השפעה רבה על ג'ון לנון ופול מקרטני, שנפגשו על רקע הערצתם לסרט.

## עלילה
עלילת הסרט מבוססת על הסיפור הקצר "דו רה מי" מאת גרשון קנין, שהתפרסם במגזין האטלנטיק ב-1955. פאטס מורדוק (אדמונד או'בראיין) הוא גנגסטר שהשתחרר מהכלא, השוכר את טום מילר (טום יוול), אמרגן שיכור וכושל, על מנת שינהל את הקריירה המוזיקלית של ארוסתו ג'רי (ג'ורג'ינה) ג'ורדן (ג'יין מנספילד) - אך שלא יעז לקיים עמה יחסים אינטימיים מעבר לכך. ג'ורדן אינה יודעת לשיר ואינה רוצה כלל קריירה של זמרת, אלא לבשל ולאפות. מילר, מאידך, שותה לשוכרה ואינו מסוגל להתגבר על עזיבתה של הכוכבת הקודמת אותה קידם, הזמרת ג'ולי לונדון (המגלמת את עצמה בקטע המוזיקלי Cry Me a River) עד שהוא מגלה שהוא למעשה נמשך לג'רי ושמשיכה זו הדדית. מורדוק מסתבך עם כנופיה יריבה על הפצת ג'וקבוקס, ולבסוף מגלה שתאוותו האמיתית היא להופיע כזמר בעצמו, בשיר אותו חיבר (Rock Around the Rockpile). מילר וג'ורדן מקבלים את ברכתו להתחתן ואז מתגלה שג'ורדן דווקא יודעת לשיר היטב.

## שחקנים
* פאטס מורדוק - אדמונד או'בראיין
* טום מילר - (טום יוול
* ג'רי (ג'ורג'ינה) ג'ורדן - ג'יין מנספילד
* מאוסי (עוזר של מורדוק) - הנרי ג'ונס 
* הילדה - חואניטה מור

## רשימת השירים
*"The Girl Can't Help It" – ליטל ריצ'רד
*"Tempo's Tempo" – Nino Tempo
*"My Idea of Love" – Johnny Olenn
*"I Ain't Gonna Cry No More" – Johnny Olenn
*"Ready Teddy" – ליטל ריצ'רד
*"She's Got It" – ליטל ריצ'רד
*"Cool It Baby" – Eddie Fontaine
*"Cinnamon Sinner" – Teddy Randazzo and the Three Chuckles
*"Spread the Word" – אבי לינקולן
*"Cry Me a River" – ג'ולי לונדון
*"Be-Bop-A-Lula" – ג'ין וינסנט
*"Twenty Flight Rock" – אדי קוקרן
*"Rock Around the Rockpile" – Edmond O'Brien; Ray Anthony and his Orchestra
*"Rockin' Is Our Business" – The Treniers
*"Big Band Boogie" – Ray Anthony and his Orchestra
*"Blue Monday" – פאטס דומינו
*"You'll Never, Never Know" – הפלאטרס
*"Ev'ry Time (It Happens)" – ג'יין מנספילד (בדיבוב של איליין וילסון
*"Giddy Up a Ding Dong" – Freddy Bell & The Bell-Boys

## קישורים חיצוניים

* 

* Rachel Syme, The Girl Can’t Help It: The Fame Game, The criterion collection, 19 באפריל 2022
* Sex, Race and Rock ’n’ Roll


## הערות שוליים

קטגוריה:סרטי 1956
קטגוריה:סרטים מבוססי סיפורים קצרים
קטגוריה:סרטי פולחן
קטגוריה:סרטי קומדיה
קטגוריה:סרטים מוזיקליים אמריקאיים
קטגוריה:סרטי פוקס המאה ה-20
קטגוריה:סרטים באנגלית
קטגוריה:רוק אנד רול